Pengikatan nitrogen

Pengikatan nitrogen atau penambatan nitrogen adalah proses kimia di mana nitrogen molekul () udara yang bersifat dwizarah ditukar menjadi ammonia () atau sebatian yang berkaitan dalam tanah atau sistem akuatik menggunakan kompleks protein nitrogenase (Nif). Ia boleh dilakukan secara semula jadi oleh mikroorganisma tertentu merangkumi jenis bakteria yang simbiotik dengan kumpulan tumbuhan terutamanya kekacang; ia juga boleh berlaku secara semula jadi di udara dengan penghasilan NOx hasil sambaran kilat.

Tindak balas ini meleraikan ikatan kovalen triatom nitrogen atmosfera yang tidak dapat dipergunakan kebanyakan organisme di mana setiap 100 atom karbon meresap atau mengasimilasikan kira-kira 2 hingga 20 atom nitrogen, lagi-lagi dengan nisbah Redfield dikembangkan Albert Redfield di mana kadar nisbah karbon-nitrogen-fosforus dianggarkan teragih kepada 106:16:1.

Kejadian semula jadi

Dalam sistem tumbuhan 
Tumbuhan-tumbuhan banyak dari keluarga kekacang Fabaceae merangkumi kacang soya/kedelai, alfalfa, dan kacang tanah serta rooibos mengandungi bakteria rhizobia yang hidup secara simbiotik menduduki nodul dalam sistem akar menghasilkan sebatian nitrogen yang membantu tanaman tumbuh subur dan mampu bersaing dengan tanaman lain. Nitrogen ini dilepaskan dengan matinya tanaman-tanaman ini untuk digunakan tanaman lain lalu membantu menyuburkan tanah. Order-order tumbuhan lain berkemampuan ini termasuklah Cucurbitales, Fagales dan Rosales.

Dalam mikroorganisme 
Mikroorganisme yang mampu meleraikan nitrogen adalah diazotrof yang luas dalam alam Bacteria termasuk sianobakteria, bakteria sulfur hijau, Azotobacteraceae, rhizobia dan Frankia; begtitu juga dengan seberapa jenis bakteria anerobik termasuk banyak spesies Clostridium spp.

Peniruan tahap industri 

Proses Haber merupakan proses mengikat nitrogen buatan tahap industri buatan paling lazim; ia melibatkan penghasilan ammonia berasaskan gas-gas udara dan dengan tekanan dan suhu amat tinggi berpemangkin yang kemudiannya digunakan dalam pembuatan baja serta produk lain seperti bahan letupan.

Rujukan 

Kitaran nitrogen
Biologi tanah
Fisiologi tumbuhan
Metabolisme